Geheimhouding Archives - Bybelskool vir Bereane
April 8, 2017 nati@stander.co.za
Dit tref my vandag hoe stokoud die leuen van sonde is. Sonde werk altyd – ALTYD – met die leuen van geheimhouding. "Niemand sal ooit weet nie" of "Niemand mag ooit uitvind nie", is die 2 oudste truuks in die boek. Tog val ons steeds daarvoor.
In Psalm 64 sien ons dit ook in soveel woorde in die koppe van die goddelose maal: Hulle smee bose planne en kom ooreen om strikke te stel. Hulle dink niemand sien hulle nie. Hulle beplan skelmstukke en sê: "Ons het 'n volmaakte komplot gesmee, want wat binne in 'n mens is, wat hy uitgedink het, is 'n geheim." (Ps 64:6-7)
Dit herinner my vreeslik baie aan die gedeelte in Spreuke: Wie sy sonde wegsteek, moet niks goeds te wagte wees nie; wie sy sonde bely en daarvan afsien, sal genade ontvang. (Spr 28:13)
Sjoe vandag se hoofstuk het baie diamante.
Dit vertel die verhaal van hoe Moses 'n Egiptenaar doodslaan, dit eers probeer stilhou en dan daarna moet vlug.
Dit word eintlik 'n wonderlike verhaal om te illustreer hoe sonde sneeubal – hoe een sonde na die volgende sonde lei. Dit werk vandag nog so met ons ook. Die verhaal beeld ook vir ons uit oor sonde floreer op die leuen van geheimhouding. Ons glo altyd niemand sal weet nie, of niemand mag uitvind nie. En dit is presies hier waar die kake van die sonde op die sterkste is. Die verhaal dien egter ook as 'n voorbeeldverhaal van hoe die Here jou einste foute tot sy eer kan gebruik. Dit was juis Moses se weersin in die slawerny van sy volk, wat uiteindelik hom 'n roeping van die Here besorg het.